Cheetahs maak beswaar teen moontlike uitlating uit Super Rugbyreeks
Ruspe kan moontlik help met plastiekbesoedeling
Siriese bates in die VSA bevries
Bylmoordsaak word vandag hervat
Gigaba in New York
Henri van Breda pleit onskuldig
Swapo vier fees
Nadal wen weer
Macron en Le Pen gaan waarskynlik op 7 Mei teen mekaar te staan kom
Maimane vaar uit teen Zuma
TOP NUUS STORIES Handelsbanke in SA het meer as R60 miljard verlies gely
Handelsbanke in Suid-Afrika sê hulle het verliese van meer as 60 miljard rand sedert die omstrede kabinetskommeling deur pres. Jacob Zuma gely.
Die JSE se bankindeks het tot sy laagste vlak in ses maande geval nadat Standard en Poor's gevolglik die land tot rommelstatus afgegradeer het. Barclays Africa is die ergste geraak en het 18-persent op die JSE teruggesak. Eskom gaan krag aan Botswana verkoop
Eskom het vierduisend megawatt oortollige kragkapasiteit en gaan daarvan aan Botswana verkoop.
Die waarnemende uitvoerende hoof van Eskom, Matshela Koko, en die uitvoerende hoof van die die Botswana kragkorporasie, Stefan Schwarzfischer, het die driejaar ooreenkoms verlede Vrydag reeds onderteken.
Koko sê Eskom is reg om nog langtermyn kragooreenkomste te sluit.
22-jarige Russiese burger was verantwoordelik vir selfmoord-bomaaval by Sint Petersburg metrostasie
Russiese owerhede het bekend gemaak dat ‘n 22-jarige Russiese burger van die Sentraal Asiatiese Republiek van Kyrgyzstan, vir die selfmoord-bomaanval gister by die Sint Petersburg metrostasie verantwoordelik was.
Die bom, wat in ‘n tas versteek was, het die dood van 14 mense veroorsaak.
Die ondersoekspan kon Akbarjon Djalilov se DNS verbind met die DNS by ‘n ander metro stasie, waar hy ‘n bom geplant het maar dit betyds ontlont is.
Rommelstatus kan nadelig wees vir voedselsekerheid en voedselproduksie
Die landbousektor het gewaarsku dat die land se huidige rommelstatus 'n nadelige uitwerking gaan hê op voedselproduksie en voedselsekerheid.
Agri SA sê daar is 'n algehele gebrek aan ekonomiese leierskap en gesonde verstand deur president Zuma.
Die president van Agri SA, Johannes Moller sê in die laaste 19 jaar het slegs 6 van 23 lande wat afgegradeer is tot rommelstatus, binne vyf jaar daarvan herstel.
Die Suid-Afrikaanse Reserwebank sê Standard &Poors se besluit is 'n ernstige terugslag.
Die Reserwebank sê Standard &Poors se besluit is 'n ernstige terugslag.
Die adjunk-president van die Reserwebank, Daniel Mminele, sê die bank sal nog harder werk om die versekering te gee dat hy verbind bly tot goeie makro-ekonomiese beleid.
Die rand het met sowat tien persent verswak ná president Jacob Zuma se besluit om die kabinet te skommel en die daaropvolgende kredietafgradering.
Moody's bekyk nou na instellings en besighede in SA
Nadat Standard & Poor’s Maandag Suid-Afrika se kredietgradering tot rommelstatus verlaag het, bekyk Moody’s nou ook van die land se instellings en besighede.
Al vyf die groot banke, vier versekeraars, verskeie staatsbeheerde instellings, 13 munisipaliteite en drie ander genoteerde maatskappye se kredietgraderings is gister deur dié kredietgraderingsagentskap onder hersiening geneem.
In al dié gevalle is die kabinetskommeling waarin die ervare minister van finansies, Pravin Gordhan, vervang is, as rede vir die negatiewe vooruitsig aangevoer.
Verkope van nuwe motors in SA in die nuus
Die verkope van nuwe voertuie het in Maart op ’n jaargrondslag met net meer as twee persent tot meer as 48-duisend-500 toegeneem.
Die Nasionale Vereniging van Motorvervaardigers (Naamsa) sê uitvoerverkope het ook verbeter en het met byna agt persent gegroei vergeleke by Maart 2016.
Naamsa sê ook in ’n verklaring die jongste politieke gebeure in Suid-Afrika kan moontlik verreikende gevolge vir die Suid-Afrikaanse ekonomie inhou, en daarom kan hy nie enige betekenisvolle vooruitskattings van motorverkope vir die res van die jaar doen nie.
Arrive alive versoek mense om nie onder die invloed van dagga te bestuur nie
Arrive Alive het ’n beroep op motoriste gedoen om nie onder die invloed van dagga te bestuur nie.
Dit volg ná die hooggeregshofuitspraak in Kaapstad verlede week oor die gebruik van dagga.
Arrive Alive-woordvoerder, Johan Jonck, sê hoewel wetstoepassing op mense onder die invloed van dwelms moeilik is, moet die publiek bewus gemaak word van die newe-effekte daarvan en hoe dit hul bestuursvermoë kan beïnvloed.
Kenneth Mesho rig versoek aan Baleka Mbete
Die leier van die ACDP, Kenneth Meshoe, het die speaker van die Nasionale Vergadering, Baleka Mbete, versoek om die parlement dringend byeen te roep vir 'n mosie van wantroue in president Jacob Zuma.
Volgens Meshoe kan die tydsbereking vir die indien van die mosie deurslaggewend wees vir die sukses daarvan.
Die DA en die EFF het so ‘n mosie ingedien.
Business Leadership South Africa sê president Zuma is regstreeks verantwoordelik vir die katastrofiese afgradering
Business Leadership South Africa sê president Zuma is regstreeks verantwoordelik vir die katastrofiese afgradering van Suid-Afrika se kredietstatus en hy Suid-Afrika groot skade berokken.
Die organisasie sê in ‘n verklaring voor Zuma se ondeurdagte besluite oor die herstrukturering van die kabinet, het Suid-Afrikaners saamgewerk en voldoende vordering gemaak ten opsigte van ekonomiese groei, strukturele hervorming en fiskale konsolidasie om die land se gradering op beleggingsvlak te hou, en vertroue te skep.
BLSA sê die afgradering sal almal raak in die vorm van hoër rentekoerse, hoër kospryse en laer ekonomiese groei, wat weer beleggings en werkgeleenthede sal verminder.
Kretietgradering van Standard & Poors gaan n direkte impak op kwesbare Suid-Afrikaners he
Die besturende direkteur van die Bankvereniging van Suid-Afrika, Cas Coovadia, sê Standard & Poors se besluit om Suid-Afrika se beleggingstatus tot rommel te verlaag, gaan ’n direkte impak op die kwesbaarste Suid-Afrikaners hê en president Zuma moet verantwoordelikheid neem daarvoor.
Hy sê dit is ’n direkte gevolg van swak leierskap en selfdienende politieke gewin wat bo nasionale belang geplaas word.
Coovadia sê die bankvereniging en verskeie ander organisasies het gewaarsku dat sulke roekelose gedrag tot ’n afgradering kan lei.
Die DA gaan moontlik vandag ’n nuwe hofaansoek teen president Jacob Zuma se kabinetskuiwe indien.
Eerstejaar-student doodgeskiet in Bloemfontein
Onder burgermeester van die munisipaliteit in KwaZulu Natal doodgeskiet
SA Rand het verder verswak
Kanse raak al hoe groter dat Wes-Kaap tot droogterampgebied verklaar word
Bladsy 7 van 389 BeginVorige234567891011VolgendeEinde Kosmos aanvaar geen aanspreeklikheid vir die gebruik van en die akkuraatheid van die inhoud van die webtuiste nie.